**ΕΠΑΝΑΛΗΠΤΙΚΕΣ ΑΣΚΗΣΕΙΣ ΣΤΗ ΝΕΑ ΕΛΛΗΝΙΚΗ ΓΛΩΣΣΑ Α΄ ΓΥΜΝΑΣΙΟΥ**

**Α. Να βρείτε ποιος είναι ο συντακτικός ρόλος των υπογραμμισμένων ΟΝΟΜΑΤΙΚΩΝ ΦΡΑΣΕΩΝ (Υποκείμενο, Αντικείμενο, Κατηγορούμενο)**

Π.χ. Οι κάτοικοι ανοίγουν τα παράθυρά τους. (Αντικείμενο στο ρ. ανοίγουν))

1. Οι άγριοι θάμνοι φράζουν το δύσβατο μονοπάτι.

2. Η επιφάνεια των νερών γυαλίζει.

3. Οι ψαράδες φυλάγουν εκεί τα σύνεργα της δουλειάς τους.

4. Προς τη θάλασσα το έδαφος γίνεται απότομο.

5. Η χερσόνησος του Σινά είναι μια άνυδρη έρημος.

6. Ο ανήφορος αρχίζει από το εικονοστάσι και πέρα.

7. Οι ντόπιοι μαζεύουν πολλούς και νόστιμους καρπούς της εποχής.

**Β. Στις παρακάτω προτάσεις να βρείτε ποια είναι τα υποκείμενα, αντικείμενα και κατηγορούμενα. Ποια ρήματα λέγονται μεταβατικά, ποια αμετάβατα και ποια συνδετικά;**

Π.χ. Ο ανήφορος (ΥΠΟΚ) αρχίζει (ΑΜΕΤΑΒΑΤΟ ΡΗΜΑ).

1. Η θάλασσα έγινε ένα πολύ στενό κανάλι.

2. Οι κάτοικοι ανοίγουν τα παράθυρά τους.

3. Προς τη θάλασσα το έδαφος γίνεται απότομο.

4. Η Μονεμβασιά είναι ένας βράχος. Οι θάμνοι φράζουν το μονοπάτι.

5. Οι ντόπιοι μαζεύουν πολλούς και νόστιμους καρπούς της εποχής.

6. Η φύση γύρω μας φαίνεται ήρεμη.

7. Η επιφάνεια των νερών γυαλίζει σαν κρύσταλλο.

8. Οι μαθητές εξέλεξαν τον Κώστα πρόεδρο της τάξης.

9. Οι ψαράδες φυλάγουν εκεί τα σύνεργα της δουλείας τους.

10. Δάσκαλοι και καθηγητές εκπαιδεύουν τους μαθητές.

**Γ. Στις προτάσεις που ακολουθούν να υπογραμμίσετε τις γενικές που έχουν θέση Ετερόπτωτου Προσδιορισμού, να προσδιορίσετε το είδος του και να βρείτε ποια λέξη προσδιορίζουν.**

Π.χ. Συνάντησα την αδελφή του Γιώργου στο δρόμο. (γενική της συγγένειας, προσδιορίζει την αδελφή)

1. Εργάζεται σε αποθήκη καπνού.

2. Μόλις βγήκαμε από το σπίτι , ρίξαμε μια ματιά στα σπίτια των γειτόνων.

3. Στο μικρό εκείνο μαγαζί ήταν τοποθετημένα πολλά προϊόντα των δουλευτών του κάμπου.

4. Η γοητεία της τηλεόρασης είναι μεγάλη.

5. Πολλές απαιτήσεις των παιδιών είναι αδικαιολόγητες.

6. Οι στρατιώτες είναι φρουροί της πατρίδας.

7. Ένιωθες να ξεχύνεται παντού η μυρωδιά των λουλουδιών.

8. Η Οδύσσεια του Ομήρου εξακολουθεί να γοητεύει ακόμη και σήμερα.

9. Τον βασάνιζε ο φόβος της αποτυχίας.

10. Έφαγα νόστιμο κεφαλοτύρι Μυτιλήνης.

**Δ. Στις παρακάτω φράσεις/προτάσεις να εντοπίσετε το είδος των Ομοιόπτωτων Προσδιορισμών (παράθεση- επεξήγηση):**

Π.χ. Σήμερα λείπει ο Γεωργιάδης, ο καθηγητής Χημείας. (παράθεση🡪 από το ειδικό στο γενικό)

1. Σε λίγο αντικρίσαμε τον Όλυμπο, το πιο ψηλό βουνό της Ελλάδας.

2. Από τον αφρό της θάλασσας βγήκε η θεά της ομορφιάς, η Αφροδίτη.

3. Οι επιστήμονες έχουν ένα δυνατό όπλο, τη σκέψη.

4. Περάσαμε το ποτάμι της Μακεδονίας, τον Αξιό.

5. Σημαίνει κι η Αγια-Σοφιά, το μέγα μοναστήρι.

6. Ήρθε και ο άλλος αδελφός μου, ο Πέτρος.

**Ε. Να βρείτε το Ονοματικό Μέρος και το Ρηματικό Μέρος στις παρακάτω προτάσεις.**

1. Ο μαθητής άνοιξε την πόρτα της αίθουσας.

2. Ο Γιώργος πάει για μπάνιο.

3. Ο Καραγκιόζης είναι ένα γνήσιο λαϊκό θέαμα.

4. Μου άρεσαν τα τραγούδια της χορωδίας μας.

5. Τα καταστήματα θα είναι ανοιχτά σήμερα μέχρι αργά.